Lav et referat af nedenstående tekst:

Tekst:
Den har været fem år undervejs, men søndag kunne kulturministeren løsne det røde bånd rundt om den høje kvindestatue. Violinmusik, taler og kagekone var klar til indvielsen af Gjøls nye vartegn. Skulpturen ved navn Tabita er inspireret af Hans Kirks roman ”Fiskerne”, som udkom i 1928 og foregik på Gjøl. Samles om kunsten Mange var mødt op på havnen for at se indvielsen af den nye statue. Blandt andre en familie, som for tre måneder siden flyttede til Gjøl fra Sjælland. - For os er det helt vildt at komme herover og se, at lokalsamfundet bakker op om, at der skal være kunst og kultur. Jeg synes, Tabita er noget af det smukkeste, siger Sine Kristine Kjellerup Christensen. - Jeg læste "Fiskerne" som noget af det første, da jeg kom til Gjøl, og der indgår Tabita jo som en meget central figur. Derfor synes jeg, den er fantastisk og passer perfekt ind her, lyder det fra tilflytteren. For fem år siden ansøgte Gjøl Kunstforening om støtte og fik 150.000 kroner til kunstværket. - Det her er et eksempel på, at kunst ikke kun er noget, der foregår i København, men at Statens Kunstfond også støtter ting på Gjøl, siger kultur- og kirkeminister Ane Halsboe-Jørgensen (S). Hun mener at alle, uanset landsdel og bystørrelse, har brug for kunst som samlingspunkt. Skaber debat Den moderne kvindefigur har inden opførelsen skabt debat på Facebook. Nogle mener, at hun skulle have haft kjole på, som den traditionelle karakter havde. Andre synes, hun er fremtidens kvindefigur. - Jeg har da haft ondt i maven over det, men efter hun er kommet op at stå, og folk har set hende i virkeligheden, så er de bare vilde med hende, siger Ulla Holck, bestyrelsesmedlem af Gjøl Kunstforening. Det er billedkunstneren René Schmidt, der står bag den høje kvindeskulptur. Ifølge kulturministeren, er det ikke et problem, at kunstværket vækker debat: - Jeg synes jo, det er herligt, at der har været noget diskussion omkring hende. Det er jo også noget af det, kunsten skal, siger Ane Halsboe-Jørgensen. På trods af blæst og kulde, blev flere lokale hængende efter indvielsen for at beundre den nye Gjøl-beboer. -  Det er en rigtig flot statue, som på mange måder symboliserer det, Gjøl står for. Hun står jo der og spejder ud mod vandet og kigger mod fremtiden, siger Niels Myrup Andersen. Han mener ikke, at skulpturen skulle være klædt anderledes. - Selvfølgelig skal hun være moderne. Hun repræsenterer også nutiden og folk, der søger noget nyt. Gjøl Kunstforening håber, at René Schmidts moderne kvindestatue vil blive en del af de lokales samtaler i hverdagen.

Referat:
En fem meter høj kvindefigur skuer nu ud over limfjorden på Gjøl Havn.